BEZENYE KÖZSÉGI ÖNKORMÁNYZAT

KÉPVISELŐ-TESTÜLETÉNEK

5/2020.( VII.01 ) önkormányzati rendelete

**kitüntetések alapításáról és adományozásának rendjéről**

Bezenye Községi Önkormányzat Képviselő-testülete Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdésében kapott felhatalmazás alapján, az Alaptörvény 32. cikk (1) bekezdés*i)* pontjában meghatározott feladatkörében eljárva a következőket rendeli el.

1. Általános rendelkezések
2. §
3. A rendelet célja, hogy Bezenye Községi Önkormányzat méltó módon elismerje és a község megbecsülését fejezze ki mindazok iránt, akik:
4. a község fejlesztésében kiemelkedő tevékenységet folytattak, maradandó alkotó munkájukkal elősegítették a község fejlődését;
5. tevékenységükkel hozzájárultak a község kultúrájának, szellemi, erkölcsi és anyagi értékeinek gyarapításához, hagyományainak ápolásához, a település hírnevének öregbítéséhez;
6. kiemelkedő közszolgálati, közösségépítő munkát végeztek a közigazgatás, a nevelés-oktatás, az egészségügy, a sport és kultúra területén.
7. Az (1) bekezdésben foglaltak elismerésére Bezenye Községi Önkormányzat Képviselő-testülete az alábbi kitüntetéseket (a továbbiakban együtt: elismerő címek) alapítja:
8. „Bezenye Díszpolgára” cím
9. „Bezenye Községért” cím
10. Az elismerő címek adományozására javaslatot tehetnek:
11. polgármester
12. képviselő-testület tagjai
13. horvát nemzetiségi önkormányzat
14. helyi civil szervezetek
15. település lakossága.
16. Az elismerő címek adományozásáról és visszavonásáról a képviselő-testület minősített többséggel hozott határozattal dönt.
17. Bezenye Díszpolgára cím adományozása
18. §
19. Az önkormányzat képviselő-testülete határozatával díszpolgári címet adományozhat – Bezenye nagyrabecsülése és tisztelete jeléül – hazai, illetve külföldi személy, társadalmi vagy gazdasági szervezet részére, aki
20. Bezenye község társadalmi, gazdasági, egészségügyi, kulturális és sport életének fejlesztése érdekében kiemelkedő, a település jóhírnevét öregbítő tevékenységet végez,
21. a község lakosai által köztiszteletben tartott, a községért tevékenyen dolgozó vagy addigi munkájával érdemeket szerzett, köztiszteletben, erkölcsileg feddhetetlen személy hírében áll.
22. A díszpolgári cím adományozásával elhunyt személy emléke is megtisztelhető. (Posztumusz díszpolgári cím.)
23. Díszpolgári cím adományozására vonatkozó javaslatot minden év augusztus 1. napjáig kell eljuttatni a polgármesternek a 3. melléklet szerinti tartalommal. A kitüntető cím odaítéléséről a polgármester a pénzügyi, gazdasági és ügyrendi- jogi bizottság véleményével együtt terjeszti a képviselő-testület elé. A képviselő-testület a javaslatról minősített többséggel határoz.
24. A díszpolgári címmel kitüntetett személy részére ***díszoklevet és emlékplakettet***  kell átadni megfelelő ünnepélyes keretek között és az adományozásról a sajtó útján is tájékoztatni kell a tágabb nyilvánosságot. Az emlékplakett és díszoklevél leírását az 1. melléklet tartalmazza.
25. Az öt éves cikluson belül 3 díszpolgári cím adományozható.
26. A díszpolgári címmel kitüntetett személyt az önkormányzat rendezvényeire meg kell hívni, illetve amennyiben a hozzátartozók igénylik elhalálozása esetén részére a községi temetőben díszsírhelyet kell biztosítani.
27. A díszpolgári cím elhunyt személynek történő adományozáskor a díszpolgári oklevelet és emlékplakettet az elhunyt családja képviselőjének kell átadni.
28. A díszpolgári cím visszavonható, ha az elismerésben részesített személyt a bíróság a közügyek gyakorlásától jogerősen eltiltja, vagy aki arra politikai, erkölcsi magatartásával méltatlanná vált. A díszpolgári cím visszavonásáról a képviselő-testület minősített többséggel dönt.
29. A kitüntetett személyekről a polgármesteri hivatal nyilvántartást vezet.
30. §

A díszpolgári címet a képviselő-testület minden évben, a bezenyei búcsú ünnepéhez kötődően adományozza. A kitüntető címet a polgármester adja át.

1. Bezenye Községért cím adományozása
2. §

Az önkormányzat képviselő-testülete határozatával „Bezenye Községért” címet adományozhat azoknak a magyar állampolgárságú természetes személyeknek, közösségeknek, szervezeteknek, akik Bezenye község fejlesztésében, gazdasági, társadalmi, kulturális, tudományos életében, a művészetek terén, az irodalomban, az egészségügy, oktatás, nevelés, közművelődés, vagy sport terén hosszabb időszakon át eredményes és maradandó

tevékenységet végeztek.

1. §
2. Bezenye Községért cím évente legfeljebb 2 fő, egy cikluson belül 5 fő kaphat.
3. A kitüntetéssel emlékplakettet kell átadni ünnepélyes keretek között és az adományozásról a sajtó útján is tájékoztatni kell a tágabb nyilvánosságot.

Az emlékplakett leírását az 2. melléklet tartalmazza.

1. Bezenye Községért cím adományozására vonatkozó javaslatot minden év augusztus 1. napjáig kell eljuttatni a polgármesternek. A kitüntető cím odaítéléséről a polgármester a pénzügyi, gazdasági és ügyrendi- jogi bizottság véleményével együtt terjeszti a képviselő-testület elé. A képviselő-testület a javaslatról minősített többséggel határoz.
2. Bezenye Községért címet a képviselő-testület minden évben a bezenyei búcsú ünnepéhez kötődően adományozza. A kitüntető címet a polgármester adja át.
3. A „Bezenye Községért” címmel kitüntetett személyt az önkormányzat rendezvényeire meg kell hívni.
4. Záró rendelkezések
5. §

Ez a rendelet a kihirdetés napját követő napon lép hatályba.

Márkus Erika dr. Gáli Péter

polgármester jegyző